Amenzi de până la 45.000 lei pentru primăriile care nu asigură colectarea separată a deșeurilor textile
Autoritățile locale care nu asigură condițiile pentru colectarea separată a deșeurilor textile pot primi amenzi usturătoare de la Garda Națională de Mediu, anunță instituția marți, 14 ianuarie. Colectarea separată a hainelor uzate, atât pentru cetățeni, cât și pentru firme, a devenit obligatorie din prima zi a lui 2025.